Mechanika
Mechanika – fizikos skyrius, nagrinėjantis paprasčiausią materijos judėjimo formą – mechaninį judėjimą (kūno padėties kitimą kitų kūnų atžvilgiu). Nagrinėjant judėjimą, pasirenkamas atskaitos kūnas, kurio atžvilgiu nagrinėjamas kito kūno (reliatyvus) judėjimas. Su atskaitos kūnu susieta koordinačių sistema – atskaitos sistema, paprasčiausia – stačiakampė Dekarto koordinačių sistema. Dažnai kūno padėtis nagrinėjama kaip materialiojo taško M padėtis, apibūdinama koordinatėmis xM, yM ir zM arba spinduliu vektoriumi: r → ( t ) = x ( t ) i → + y ( t ) j → + z ( t ) k → {\displaystyle {\overrightarrow {r}}(t)=x(t){\overrightarrow {i}}+y(t){\overrightarrow {j}}+z(t){\overrightarrow {k}}} , kur i → {\displaystyle {\overrightarrow {i}}} , j → {\displaystyle {\overrightarrow {j}}} ir k → {\displaystyle {\overrightarrow {k}}}  – vienetiniai koordinačių ašių ortai.